Γέφυρα Ουμούτ

Η γέφυρα Ουμούτ (, , το οποίο σε μετάφραση σημαίνει γέφυρα της ελπίδας), που είναι ιστορικά γνωστή και ως γέφυρα Μποραλτάν, είναι τοξωτή γέφυρα με μήκος 286 μέτρων. Η γέφυρα Ουμούτ διασχίζει τον ποταμό Αράς στα σύνορα ανάμεσα στο Αζερμπαϊτζάν και την Τουρκία. Η σημερινή γέφυρα κατασκευάστηκε ανάμεσα στο 1991 και στο 1992 και άνοιξε επίσημα στις 25 Μαΐου 1992, μαζί με το σημείο τελωνειακού ελέγχου Dilucu.

Η αρχική γέφυρα ήταν ιστορικά γνωστή για ένα περιστατικό το οποίο σημειώθηκε το 1945 μεταξύ της Ένωσης Σοβιετικών Σοσιαλιστικών Δημοκρατιών και της Τουρκίας. Το συμβάν αυτό έμεινε γνωστό ως σφαγή της γέφυρας Μποραλτάν (τουρκικά: Boraltan Köprüsü faciası). Το συγκεκριμένο περιστατικό οδήγησε στην επιστροφή 195 στρατιωτών της Σοβιετικής Ένωσης, οι οποίοι είχαν καταδικαστεί επειδή πολέμησαν στο πλευρό της Γερμανίας κατά τον Β' Παγκόσμιο Πόλεμο, πίσω στη Σοβιετική Ένωση από την κυβέρνηση της Τουρκίας. Ωστόσο,146 Αζέροι είχαν ζητήσει το 1944 άσυλο στους συνοριακούς σταθμούς του Μποραλτάν που βρίσκονται στην Τουρκία για να αποφύγουν τις σταλινικές διώξεις.  Λόγω της αυξανόμενης έντασης μεταξύ της Σοβιετικής Ένωσης και της Τουρκίας, οι καταδικασθέντες στρατιώτες παραδόθηκαν έτσι ώστε να αποτραπεί οποιαδήποτε περαιτέρω κλιμάκωση της έντασης. Λίγο αφότου οι στρατιώτες πέρασαν τα σύνορα, εκτελέστηκαν με συνοπτικές διαδικασίες με την κατηγορία της προδοσίας. 

Η Τουρκία έχει δηλώσει την πρόθεσή της να κατασκευάσει μια σιδηροδρομική γέφυρα στην ίδια περίπου τοποθεσία ως μέρος ενός σχεδίου για τη σύνδεση της Καρς με το Ναχιτσεβάν μέσω της επαρχίας Ιγκντίρ.   Μέρος της υπόθεσης αυτής είναι ότι η γραμμή θα αποτελούσε επέκταση της σιδηροδρομικής γραμμής Μπακού - Τιφλίδας - Καρς προκειμένου να υπάρξει μια σιδηροδρομική διαδρομή ανάμεσα στο Μπακού και το Ναχιτσεβάν που δεν θα χρειαζόταν να περνά καθόλου μέσα από την Αρμενία. Παρ' όλα αυτά, η αναμενόμενη αποκατάσταση της σιδηροδρομικής γραμμής Μεγκρί (Horadiz - Ağbənd - Ordubad) μετά τη δεύτερη σύγκρουση στο Ναγκόρνο-Καραμπάχ (2020) υπονόμευσε αντί να υποστηρίξει αυτήν την υπόθεση.

Παραπομπές

Εξωτερικοί σύνδεσμοι 
 Πρόταση επέκτασης Γέφυρας Ουμούτ  (στα αγγλικά)

Μεταφορές στο Αζερμπαϊτζάν
Κτίρια και κατασκευές στο Αζερμπαϊτζάν
Συνοριακές διελεύσεις της Τουρκίας
Συνοριακές διελεύσεις του Αζερμπαϊτζάν